|  |  |  |
| --- | --- | --- |
| בנק ישראלדוברות והסברה כלכלית | \\portals\DavWWWRoot\sites\boi\about\Mitug\DocList\Logo Bank of Israel 2 color\Logo Bank of Israel 2 color.jpg | ‏ירושלים, י"ב באלול תשפ"ב‏‏‏‏‏9 בספטמבר , 2022 |

הודעה לעיתונות:

**כנס בנק ישראל בנושא "הרפורמה להגברת השקיפות בשוק המשכנתאות" התקיים היום**

בנק ישראל ערך היום כנס לנציגי התאחדות יועצי המשכנתאות וליועצי המשכנתאות במטרה להציג ולהרחיב על "הרפורמה להגברת השקיפות בשוק המשכנתאות". בכנס, שארגנה מחלקת התקשורת בבנק, במסגרת אירועי "מתחברים לקהילה", הוצגו בהרחבה הפעולות שנקט בנק ישראל במסגרת קידום הרפורמה והתקיים שיח פתוח סביב השקת הרפורמה.

את הכנס פתח נגיד בנק ישראל, פרופ' אמיר ירון

לאחריו נשאו דברים והרחיבו על הרפורמה והשינויים בשוק, **המפקח על הבנקים מר יאיר אבידן**, מנהלת יחידת האסדרה (בנק-לקוח) בפיקוח על הבנקים **הגב' גרניט אופק**, מנהל האגף הפיננסי בחטיבת המחקר, **ד"ר יוסי סעדון.** המצגות שהציגו מצורפות להודעה זו.

בהמשך הכנס קיימה מנהלת מחלקת תקשורת, קהילה וממשל **הגב' נורית פלתר-איתן**, מושב ובו הועלו שאלות ותשובות על נושאים שונים והוצפו דוגמאות מהשטח בנוגע להטמעת הרפורמה בימיה הראשונים.

בתום הכנס התקיים סיור במרכז המבקרים של הבנק בהדרכתו שלמנהל מרכז המבקרים**, ד"ר צדוק עלון.**